Държавен вестник, бр. 50, 2004 г., стр. 3

Б Р О Й  50
Д Ъ Р Ж А В Е Н   В Е С Т Н И К
С Т Р .  3
Преходни и заключителни разпоредби
§ 1. Студентите от специалност “Медицина”
във висшето училище продължават обучението
си във Факултета по медицина, а студентите от
специалност “Здравни грижи” продължават обу-
чението си във Факултета по обществено здраве.
§ 2. Постановлението се приема на основа-
ние чл. 9, ал. 3, т. 3 от Закона за висшето обра-
зование.
Министър-председател:
Симеон Сакскобургготски
Главен секретар на Министерския съвет:
Севдалин Мавров
31997
ПОСТАНОВЛЕНИЕ № 115
ОТ 3 ЮНИ 2004 Г.
за приемане на Наредба за служебните коман-
дировки и специализации в чужбина
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за служебните коман-
дировки и специализации в чужбина.
Чл. 2. Времетраенето, размерът на дневни-
те пари и условията, при които се командиро-
ват участници в хуманитарни операции, в опе-
рации по поддържане на мира и в мисии, про-
веждани под егидата на международни органи-
зации извън територията на страната, се опре-
делят с акт на Министерския съвет.
Преходни и заключителни разпоредби
§ 1. Отменят се:
1. Постановление № 40 на Министерския
съвет от 1987 г. за приемане на Наредба за слу-
жебните командировки и специализации в чуж-
бина (необн.; изм. и доп., ДВ, бр. 70 от 1991 г.,
бр. 52 от 1992 г. и бр. 92 от 1999 г.).
2. Наредбата за служебните командировки и
специализации в чужбина, приета с Постанов-
ление № 40 на Министерския съвет от 1987 г.
(обн., ДВ, бр. 54 от 1987 г.; изм. и доп., бр. 34 от
1990 г., бр. 52 от 1992 г., бр. 18 и 63 от 1996 г. и
бр. 68 от 1999 г.).
§ 2. В чл. 20 от Наредбата за условията и
реда за дългосрочно командироване в чужбина
на служители в дипломатическите и консул-
ските представителства на Република Бълга-
рия и на служители в други бюджетни органи-
зации, приета с Постановление № 252 на Ми-
нистерския съвет от 2000 г. (обн., ДВ, бр. 100 от
2000 г.; изм. и доп., бр. 44 от 2001 г.; попр., бр. 51
от 2001 г.; изм. и доп., бр. 93 от 2001 г. и бр. 5 от
2002 г.), изречение второ се заличава.
§ 3. В случаите на командировки и специа-
лизации, които са започнали преди влизането в
сила на наредбата по чл. 1, се прилагат разпо-
редбите на отменената Наредба за служебните
командировки и специализации в чужбина.
§ 4. Постановлението влиза в сила от 1 юли
2004 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров
 НАРЕДБА
за служебните командировки и специализации
в чужбина
Раздел I
Общи положения
Чл. 1. С наредбата се уреждат условията и редът
за командироване, осъществяване и отчитане на
служебните командировки и специализации в
чужбина, правата и задълженията на командиро-
ващите органи и на командированите лица.
Чл. 2. (1) Командировка в чужбина е изпра-
щането на лица за извършване на конкретна
служебна работа в чужбина по нареждане на
съответния командироващ орган.
(2) Специализация в чужбина е изпращане-
то на лица в чужбина с цел придобиване и/или
повишаване на квалификация или изучаване на
чуждестранен опит.
Чл. 3. (1) Средствата за командировки и спе-
циализации в чужбина за ведомствата—разпо-
редители с бюджетни кредити, се определят
при утвърждаване на бюджетите им за съот-
ветната година.
(2) Средствата за командировки и специа-
лизации в чужбина на общините се определят
от общинските съвети при приемане на годиш-
ните им бюджети.
(3) Средствата за командировки и специа-
лизации в чужбина на предприятията се опре-
делят от техния ръководител или от колектив-
ния им орган на управление при спазване на
действащото законодателство.
Чл. 4. (1) Заповедта за командировка може
да се издава от ръководителя на едно ведомст-
во или предприятие, а разходите в левове и във
валута да бъдат за сметка на друго ведомство
или предприятие, в чийто интерес се осъщест-
вява командировката, след предварително пис-
мено съгласуване между страните.
(2) В неотложни случаи заповедта по ал. 1 може
да се издаде без предварително писмено съгласу-
ване. В случай на липса на последващо съгласува-
не ведомството или предприятието, издало запо-
ведта за командировка, поема разходите.
Раздел II
Условия и ред за командироване и за изпращане
на специализация
Чл. 5. (1) Командироването или изпращане-
то на специализация в чужбина се извършва въз
основа на писмена заповед.
(2) Заповедта по ал. 1 съдържа:
1. наименование на ведомството или пред-
приятието, което командирова или изпраща на
специализация;
2. основание за издаване на заповедта;
3. имената на командированото лице или
на лицето, което се изпраща на специализация,
месторабота и длъжност;
4. началната дата и продължителност на
командировката или специализацията в кален-
дарни дни, включително дните за пътуване,
почивните и празничните дни;